Temeljem članka 17. stavak 1. Zakona o sustavu civilne zaštite („Narodne novine“ broj 82/15) te članka 30. Statuta Općine Ernestinovo («Službeni glasnik» broj 2/21 i 3/21) na prijedlog općinske načelnice, Općinsko vijeće Općine Ernestinovo, na ­­­­6. sjednici održanoj 14. prosinca 2021., donosi

**SMJERNICE**

###### ZA ORGANIZACIJU I RAZVOJ SUSTAVA CIVILNE ZAŠTITE

###### NA PODRUČJU OPĆINE ERNESTINOVO

###### ZA RAZDOBLJE 2022. – 2025. GODINE

1. **UVOD**

Zakonom o sustavu civilne zaštite („Narodne novine“ broj 82/2015) (u daljnjem tekstu: Zakon) određeno je da sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj i državnoj razini te povezuje resurse i sposobnosti sudionika operativnih snaga i građana u jedinstvenu cjelinu radi smanjenja rizika od katastrofa, pružanja brzog odgovora na prijetnje i opasnosti nastanka, te ublažavanja posljedica velike nesreće ili katastrofe.

Brzo i učinkovito djelovanje operativnih snaga civilne zaštite uz dobro provedeno rukovođenje, upravljanje i zapovijedanje u velikim nesrećama i katastrofama može spasiti mnoge živote, smanjiti socijalno ekonomske, infrastrukturne i sigurnosne poremećaje i spriječiti naknadne nesreće koje mogu izazvati i veće posljedice od utjecaja ugroze koja je već nastupila.

Smjernice se kratkoročno odnose na donošenje Plana civilne zaštite, Procjene rizika od velikih nesreća i Plana djelovanja civilne zaštite kao temeljnih dokumenata za daljnje funkcioniranje samog sustava civilne zaštite, a dugoročno predstavlja kontinuirani proces provođenja aktivnosti kojima će se iz godine u godinu razvijati i usavršavati sustav civilne zaštite kao i sustav zaštite i spašavanja kako bi se postigao najviši standard potreban za provedbu zadaća svih operativnih snaga.

1. **PLANSKI DOKUMENTI**

Temeljem odredbe članka 17. Zakona o sustavu civilne zaštite predstavničko tijelo, na prijedlog izvršnog tijela jedinice lokalne i područne (regionalne) samouprave, izvršava sljedeće zadaće:

1. u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje – potrebno provoditi kontinuirano, prilikom donošenja proračuna za iduću fiskalnu godinu
2. smjernice za organizaciju i razvoj sustava koje se razmatraju i usvajaju svake četiri godine – donošenjem ovih smjernica ispunjena je zakonska obveza za četverogodišnje razdoblje, no po potrebi se smjernice mogu dopunjavati, ovisno o novim propisima i novim okolnostima te uočenoj potrebi za njihovom dopunom
3. donosi procjenu rizika od velikih nesreća - revidirana 30. ožujka 2021.
4. donosi odluku o određivanju pravnih osoba od interesa za sustav civilne zaštite – ranije doneseno
5. donosi odluku o osnivanju postrojbi civilne zaštite – ranije doneseno
6. osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti – potrebno je svake godine planirati sredstva za civilnu zaštitu, sukladno proračunskim mogućnostima

Izvršno tijelo jedinice lokalne samouprave, sukladno Zakonu o sustavu civilne zaštite izvršava sljedeće zadaće:

* 1. donosi plan djelovanja civilne zaštite
  2. donosi plan vježbi civilne zaštite
  3. priprema i dostavlja predstavničkom tijelu prijedlog odluke o određivanju pravnih osoba od interesa za sustav civilne zaštite i prijedlog odluke o osnivanju postrojbi civilne zaštite
  4. kod donošenja godišnjeg plana nabave u plan uključuje materijalna sredstva i opremu snaga civilne zaštite
  5. donosi odluke iz svog samoupravnog djelokruga radi osiguravanja materijalnih, financijskih i drugih uvjeta za financiranje i opremanje operativnih snaga sustava civilne zaštite
  6. odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga sukladno usvojenim smjernicama i planu razvoja sustava civilne zaštite
  7. izrađuje i dostavlja predstavničkom tijelu prijedlog procjene rizika od velikih nesreća i redovito ažurira procjenu rizika i plan djelovanja civilne zaštite
  8. osigurava uvjete za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite u zaštiti i spašavanju građana, materijalnih i kulturnih dobara i okoliša
  9. osigurava uvjete za raspoređivanje pripadnika u postrojbe i na dužnost povjerenika civilne zaštite te vođenje evidencije raspoređenih pripadnika
  10. osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite
  11. uspostavlja vođenje evidencije stradalih osoba u velikim nesrećama i katastrofama.

Sve navedene planske dokumente potrebno je periodično pregledavati i ažurirati, te po potrebni dorađivati.

Prilikom izrade prijedloga proračuna, potrebno je voditi računa o planiranju financijskih sredstava za izradu planskih dokumenata i unaprjeđenje sustava civilne zaštite.

1. **OPERATIVNE SNAGE SUSTAVA CIVILNE ZAŠTITE**

Mjere i aktivnosti u sustavu civilne zaštite provode sljedeće operativne snage sustava civilne zaštite:

* 1. Stožer civilne zaštite,
  2. Operativne snage vatrogastva,
  3. Operativne snage Hrvatskog Crvenog križa,
  4. Udruge,
  5. Postrojbe i Povjerenici civilne zaštite,
  6. Koordinatori na lokaciji,
  7. Pravne osobe u sustavu civilne zaštite.

Temeljem članka 17. stavak 3. podstavak 6. Zakona, Općinski načelnik je odgovoran za osnivanje operativnih snaga civilne zaštite sukladno usvojenim smjernicama i planu razvoja sustava civilne zaštite, te sukladno članku 17. stavak 3. podstavak 2. navedenog Zakona donosi Plan vježbi, odnosno vrstu i način provođenja vježbi operativnih snaga sustava civilne zaštite sukladno pravilniku iz članka 33. stavka 3. podstavak 3. Zakona.

Općinska načelnica i operativne snage sustava civilne zaštite dužna su voditi i ažurirati bazu podataka o pripadnicima, sposobnostima i resursima svojih operativnih snaga te navedene podatke jednom godišnje, najkasnije do ožujka sljedeće godine, dostaviti područnom Ravnateljstvu civilne zaštite

Općina Ernestinovo dostavljat će dostaviti područnom Ravnateljstvu civilne zaštite sukladno članku 20. stavak 2. Zakona, te o dužnosti dostave podataka obavijestiti operativne snage Općine Ernestinovo putem Stožera civilne zaštite.

1. **STOŽER CIVILNE ZAŠTITE**

Do donošenja ovih smjernica Općina Ernestinovo je donijela Odluku o imenovanju Stožera civilne zaštite.

Članovi Stožera civilne zaštite koji nisu završili osposobljavanje obvezni su završiti osposobljavanje prema Programu osposobljavanja članova Stožera civilne zaštite.

Za provođenje navedenih obveza potrebno je planirati financijska sredstva.

Članove Stožera civilne zaštite Općine Ernestinovo potrebno je upoznati s novim Zakonom, odnosno sa mjerama, ustrojavanjem, djelovanjem i načelima sustava civilne zaštite, sudionicima u sustavu civilne zaštite, te obavezama jedinica lokalne i područne (regionalne) samouprave u provođenju zakonskih obveza definiranih Zakonom.

1. **OPERATIVNE SNAGE VATROGASTVA**

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se ureduje područje vatrogastva.

Broj, vrsta, opremljenost i veličina vatrogasnih postrojbi određuje se Planom zaštite od požara Općine Ernestinovo, koji je u postupku izrade. Plan zaštite od požara donosi se za razdoblje od pet godina te se nakon toga mora revidirati.

U razdoblju od 2022 do 2025. godine, nužno je provoditi različite oblike osposobljavanja dobrovoljnih vatrogasaca, te redovito obavljati preventivne, redovne ili izvanredne liječničke preglede sukladno Pravilniku o programu osposobljavanja i usavršavanja vatrogasnih kadrova (NN 61/94), kao i prema članku 28., st. 2. Zakona o vatrogastvu (NN 139/04, 174/04, 38/09, 80/10).

U području rada sa članstvom posebnu pažnju potrebno je posvetiti vatrogasnoj mladeži, kao potencijalnim budućim operativnim vatrogascima. Pored toga potrebno je raznim svrsishodnim aktivnostima preventivno djelovati na društvenu zajednicu u svrhu povećanja sigurnosti i smanjenju opasnosti i rizika od nastanka požara.

Neophodno je izvršenje zadaća u skladu sa Programom aktivnosti u provedbi posebnih mjera zaštite od požara od interesa za Republiku Hrvatsku u periodu za kojeg se donose ove smjernice.

Sukladno Zakonu o zaštiti od požara („Narodne novine“, broj 92/10.) u periodu za kojeg se donose ove smjernice potrebno je donijeti slijedeće:

* godišnji provedbeni plan unapređenja zaštite od požara,
* izraditi izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara,
* plan motrilačko - dojavne službe za vrijeme povećane požarne opasnosti otvorenog prostora,
* uskladiti Plan zaštite od požara jedinice lokalne i područne (regionalne) samouprave najmanje jednom godišnje s novonastalim uvjetima,

1. **OPERATIVNE SNAGE HRVATSKOG CRVENOG KRIŽA**

Operativna snaga Hrvatskog Crvenog križa je Gradsko društvo Crvenog križa Osijek koje je temeljna operativna snaga sustava civilne zaštite u velikim nesrećama i katastrofama u izvršavanju obveza sustava civilne zaštite sukladno Zakonu o Hrvatskom Crvenom križu, Statutu Hrvatskog Crvenog križa i drugim važećim propisima.

Osim navedenog Gradsko društvo Crvenog križa Osijek traži, prima i raspoređuje humanitarnu pomoć za potrebe na području svog djelovanja, obučava i oprema ekipe za izvršavanje zadaća u slučaju velikih prirodnih, ekoloških, tehnoloških i drugih nesreća s posljedicama masovnih stradanja i epidemija, vodi posebnu skrb o žrtvama oružanih sukoba i drugih izvanrednih situacija, pruža psihosocijalnu potporu stanovništvu, osigurava tehničku pomoć i drugo.

Općina Ernestinovo u periodu od 2022. do 2025. godine nastavit će s financiranjem Gradskog društva crvenog križa Osijek sukladno važećim propisima.

1. **OPERATIVNE SNAGE HRVATSKE GORSKE SLUŽBE SPAŠAVANJA**

Potrebno je razmotriti mogućnosti općinskog proračuna za sufinanciranje Hrvatske gorske službe spašavanja - stanice Osijek (dalje u tekstu: HGSS).

1. **UDRUGE**

Sukladno članku 32. stavak 1. Zakona Udruge koje su nositelji pojedinih mjera i aktivnosti u sustavu civilne zaštite određuju se i navode u planovima djelovanja civilne zaštite na svim razinama ustrojavanja sustava.

Sukladno stavku 4. i 5. istog članka, Općina Ernestinovo će s udrugama regulirati međusobne odnose sporazumima kojima se utvrđuju zadaće udruga u sustavu civilne zaštite, uvjete pod kojim se udruge uključuju u aktivnosti sustava civilne zaštite te financijska sredstva (donacije) namijenjene jačanju sposobnosti udruga za provođenje mjera i aktivnosti u sustavu civilne zaštite u velikim nesrećama i katastrofama. Radi osposobljavanja za sudjelovanje u sustavu civilne zaštite udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite na svim razinama.

Za potrebe pripravnosti i reagiranja kod velikih nesreća i katastrofa Općina Ernestinovo organizirat će po potrebi i sudjelovanje volontera radi provođenja mjera i aktivnosti u sustavu civilne zaštite.

1. **POSTROJBE I POVJERENICI CIVILNE ZAŠTITE**

**6. 1. Postrojbe civilne zaštite**

Općina Ernestinovo je 30. ožujka 2021. usvojila reviziju Procjene rizika te je u postupku izrade Plana djelovanja civilne zaštite. Po objavi Plana djelovanja civilne zaštite Općina Ernestinovo će obnoviti i imenovati nove pripadnike u postrojbu civilne zaštite, te popuniti postrojbe civilne zaštite sukladno članku 33. stavak 2. Zakona.

Temeljem ranije važećih propisa, popunjena je i revidirana postrojba civilne zaštite opće namjene te je provedeno osposobljavanje postrojbe, i opremanje najnužnijom opremom. U idućem razdoblju potrebno je nastaviti s osposobljavanjem postrojbe, te po potrebi revidirati njen sastav, u suradnji s područnim Ravnateljstvom civilne zaštite.

Potrebno je dalje planirati načine jačanja operativne sposobnosti za sustav civilne zaštite (provedbu opremanja, obuke i osposobljavanja, vježbe civilne zaštite, i sl.).

**6.2. Povjerenici civilne zaštite**

Povjerenika civilne zaštite i njegovog zamjenika imenuje općinski načelnik za pojedinačnu stambenu građevinu, više stambenih građevina, ulice i dijelove ulica, mjesne odbore i manja naselja sukladno članku 34. stavak 1. Zakona.

Povjerenik civilne zaštite i njegov zamjenik:

* + sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
  + daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
  + sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
  + organiziraju zaštitu i spašavanje pripadnika ranjivih skupina,
  + provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

1. **KOORDINATOR NA LOKACIJI**

Koordinator na lokaciji procjenjuje situaciju i njezine posljedice na terenu te u suradnji s nadležnim Stožerom civilne zaštite usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje odlukom načelnik Stožera civilne zaštite iz redova snaga sustava civilne zaštite po osnivanju operativnih snaga civilne zaštite.

1. **PRAVNE OSOBE U SUSTAVU CIVILNE ZAŠTITE**

Pravne osobe od interesa za sustav civilne zaštite određuju se odlukom predstavničkog tijela, a na prijedlog izvršnog tijela sukladno članku 17. stavak 1. podstavak 3. Zakona.

Pravne osobe određene gore navedenom odlukom dužne su u operativnim planovima izraditi plan o načinu organiziranja provedbe mjera i aktivnosti u sustavu civilne zaštite sukladno odredbama Zakona, posebnih propisa i njihovih općih akata.

Općina Ernestinovo planirat će financiranje programa i djelatnosti pravnih osoba od interesa za sustav civilne zaštite, u slučaju njihovog angažiranja.

KLASA: 810-01/21-03/2

URBROJ: 2158/04-01-21-1

Ernestinovo, 14. prosinca 2021.

Predsjednik

Općinskog vijeća

Krunoslav Dragičević, v.r.